
Paveldosaugos bibliotekos 2016 metų veiklos ataskaita
Paveldosaugos bibliotekos dokumentų fondų pagrindinis uždavinys – užtikrinti Kultūros paveldo centro (toliau – KPC) darbuotojų, paveldosaugos specialistų bei kitų skaitytojų informacinį ir dokumentinį aprūpinimą, teikti informacines paslaugas, atitinkančias specialistų poreikius, sudaryti skaitytojams galimybę naudotis turimais fondais bei informacine paieškos sistema. Dokumentų fondų saugykloje saugomi ir tvarkomi 47 dokumentų fondai, kuriuose yra apie 100 tūkst. apskaitos vienetų. Virš 20 tūkst. apskaitos vienetų saugoma saugykloje Ašmenos gatvėje ir skyriuose.

I. Dokumentų fonduose atlikti darbai:

1. Tvarkytas 1959-1977 metais nupaveiksluotų dailės objektų nuotraukų ir negatyvų kompleksas: patikrinti, patikslinti ir pataisyti 862 dailės objektų nuotraukų ir negatyvų adresai bei pavadinimai; įforminta 342 F. 41, ap. 1 ir 520 F. 41, ap. 3 negatyvų ir nuotraukų; atskirti ir įforminti besidubliuojančius numerius turėję negatyvai ir nuotraukos; parašytos 862 katalogo kortelės, 277 susistemintos ir sudėtos pagal vietovardžius abėcėline tvarka; peršifruota 160 F. 41, ap. 1, negatyvų, nuotraukų ir katalogo kortelių; nuskenuoti 467 šio komplekso negatyvai.
2. Sutikrinta pagal perdavimo aktą ir Dokumentų fondų katalogą 300 iš Kultūros paveldo departamento prie Kultūros ministerijos (toliau – Departamentas) Apskaitos, paveldotvarkos planavimo skyriaus gautų archeologinių tyrimų ir žvalgymų ataskaitų. 
3. Įskaityta 300 archeologinių tyrimų ir žvalgymų ataskaitų: sunumeruoti lapai, bylos įformintos, parengtas ir atspausdintas 300 pavadinimų fondo Nr. 39 „Archeologinių tyrimų ataskaitų rinkinys“ apyrašo Nr. 1 „Archeologinių tyrimų ataskaitos“ tęsinys. Parašyta, susisteminta ir sudėta pagal vietovardžius abėcėline tvarka 300 katalogo kortelių.

4. Sutikrinti pagal perdavimo aktą ir Dokumentų fondų katalogą 186 iš architektės, paveldosaugos ekspertės Idalijos Bėčienės gauti tyrimų ir projektiniai dokumentai.

5. Įskaityti 186 tyrimų ir projektiniai dokumentai: sunumeruoti lapai, bylos įformintos, parengtas ir atspausdintas 132 pavadinimų fondo Nr. 46 „Kultūros paveldo objektų tyrimų ir projektinės dokumentacijos rinkinys“ apyrašo Nr. 1 „Kultūros paveldo objektų tyrimai ir projektiniai dokumentai“ tęsinys, fondo Nr. 5. „Paminklų restauravimo institutas“, apyrašo Nr. 1 „Paminklų tyrimų dokumentai“ 45 pavadinimų tęsinys ir aprašo Nr. 2 „Projektiniai dokumentai“ 9 pavadinimų tęsinys.

6. Įskaityti 97 fonduose buvę, bet neįskaityti „Rusų žemėlapio vakariniam pasieniui (Russischen Karte Des Westlichen Grenzgebits“) lapai. Lapai įforminti, parengtas ir atspausdintas naujo fondo Nr. 47 „Žemėlapių ir planų kolekcija“ 97 pavadinimų aprašas Nr. 1 „Rusų žemėlapis vakariniam pasieniui“. Parašytos, susistemintos ir sudėtos abėcėline tvarka 97 katalogo kortelės.
7. Sutikrinti pagal perdavimo aktą ir Dokumentų fondų katalogą iš Valstybinės Paminklosaugos komisijos gauti dokumentai. Atrinkti dokumentų fonduose esančių bylų dublikatai. Fonduose nebuvusios bylos įrašytos į fondo Nr. 4 „Respublikinis žemėtvarkos projektavimo institutas“ aprašus. 1 byla į aprašą Nr. 4 „Miestų, buvusių dvarų ir palivarkų parkų inventorizacija, 3 bylos į aprašą Nr. 6 „Rajonų gamtos istorijos ir kultūros paminklų planai“. Parašytos 4 katalogo kortelės ir sudėtos į fondų katalogą.
8. Patikrinti 6685 F. 41, ap. Nr. 3 kortelių numeriai.

9. Departamento teritorinių skyrių darbuotojų prašymu surasta, nuskenuota ir išsiųsta 104 dokumentai ir nuotraukos.

10. Norint talpiau sudėti bylas ir paruošti vietą naujai priimamiems dokumentams buvo perkraustytos 21668 bylos.

11. Skirtas darbo laikas Istorijos fakulteto studento Manto Rudžio praktikai.

12. Skaitytojams išduoti 3359 saugojimo vienetai, padaryta 201 dokumentų kopija, nuskenuoti 336 dokumentai (iš jų 151 – mokamas), užregistruotos 92 skaitytojų anketos. Už dokumentų skenavimą ir kopijavimą gauti 284,85 €.

Dokumentų fondas Nr.45 „Kultūros paminklų ir vertybių pasai, bylos, dosje“ Ašmenos g.:
1. Dokumentų fonde 2016 m. skaitė 118 skaitytojų: 38 vidaus ir 80 išorės klientų, užregistruotos 39 skaitytojų anketos.
2. Skaitytojams išduoti 508 saugojimo vienetai, padaryta 71 kopija, nuskenuoti 25 dokumentai už 18,24 € 
3. Skaitytojų grąžinti 435, į fondus įjungti 1055 saugojimo vienetai.
4. Pagal Nekilnojamojo kultūros paveldo apsaugos 2016-2020 metų programos 2016-2018 metų veiksmų planą skenavimui atrinkta 600 kultūros vertybių dosje, nuskenuota 400, įrišta 350 saugojimo vienetų.
II. Spaudinių fonduose atlikti darbai:
1. Spaudinių fondo apskaita ir spaudinių komplektavimas. 2016 m. pradžioje spaudinių fondas apskaitė, tvarkė ir naudojo 17599 vnt. spaudinių (10646 pavadinimai).  

2016 m. įsigyta 257 vnt. (149 naujų pav.) leidinių, kurių vertė 2405,71 €: iš knygynų ir leidyklų pirkta 73 vnt. (52 naujų pav.) leidinių, kurių vertė 1071,30 €, nemokamai gauta iš Departamento, Lietuvos istorijos instituto, Lietuvos liaudies kultūros centro bei kitų juridinių ir fizinių asmenų 129 vnt. (97 nauji pav.) už 1334,41 €, prenumeruojamų periodinių leidinių - 55 vnt. už 219,02 €. Užprenumeruoti 2017 metams 8 pavadinimų periodiniai leidiniai už 94,55 €.
Nuolat pildyta visuminė ir individuali spaudinių fondo gautų dokumentų bendrosios apskaitos knyga ir inventoriaus knyga. Teikiami spaudinių priėmimo dokumentai buhalterijai ir teikiamos Bendrojo skyriaus vedėjui paraiškos naujų spaudinių bei kitų prekių ir paslaugų viešiems pirkimams. Nuolat sekama ekspresinformacija apie naujai pasirodžiusius leidinius, papildyta užsakomų leidinių kartoteka, formuojami leidinių užsakymai iš knygynų ar leidyklų. 


2. Leidinių tvarkymas. 257 vnt. naujų leidinių sutikrinti su gaunamu lydraščiu, perdavimo–priėmimo aktu. 257 vnt. suantspauduoti, nustatyti leidinių autoriniai ženklai, suklasifikuoti pagal UDK, priklijuotos lipdės ir užrašyti šifrai. Suinventorinti 202 vnt. leidinių, priklijuoti 720 knygų vokeliai, išrašyti 700 knygos formuliarai. Atspausdinta ir perklijuota 80 lipdžių su šifrais knygoms nuo kurių šifrai nusitrynę. 

3. Darbas su skaitytojais. 2016 m. skaitė 101 skaitytojas: 47 vidaus ir 54 išorės klientai, 9 apsilankė ir užsiregistravo pirmą kartą. Skaitytojai apsilankė 2170 kartų, išduoti 4996 vnt. leidinių. 

4. Darbas su katalogais ir kartotekomis. Atspausdinti ir įtraukti 602 vnt. bibliografinių aprašų kortelių į abėcėlinį ir sisteminį katalogus. Sutikrinti su bibliotekos abėcėliniu katalogu 356 leidiniai archeologo Jono Balčiūno bei kitų fizinių asmenų  dovanoti bibliotekai, atrinkti į fondus ir įtraukti į apskaitą 106 vnt., parengti įtraukimui į apskaitą 153 vnt. Suredaguoti abėcėlinio katalogo aprašai anglų, prancūzų kalbomis. 
5. Elektroninio katalogo MOBIS kūrimas. Elektroniniame kataloge MOBIS 2016 m. sukurti 942, suredaguotas 1361 bibliografinis įrašas. 


6. Bibliografinės informacijos pateikimas. Teikta bibliografinė informacija žodžiu, telefonu, elektroniniais laiškais iš Paveldosaugos bibliotekos fondų ir katalogų, enciklopedijų, žinynų, kitų leidinių, iš LIBIS suvestinio katalogo, Nacionalinės bibliografijos duomenų bazės ir kt. Atsakyta apytikriai į 135 užklausą (teminę, faktografinę ir pan.).



7. Darbas su fondais. Nuolat tvarkomas knygų bei periodinių leidinių fondas, skaityklos atviras informacinis fondas. Skaitytojų grąžintos knygos jungiamos į fondus. Suredaguoti A formatinis fondas, UDK 9, 7, 719, 8, Mainų fondai.

8. Kiti darbai. Organizavo ir koordinavo skyriaus darbą. Dalyvavo KPC valdomo turto nustatymo nereikalingu arba netinkamu naudoti komisijos darbe, Centro valdomo turto metinės inventorizacijos komisijos darbe.

